Бүген Равил Фәйзуллинга 75 яшь

	Бүген Россиянең Атказанган мәдәният хезмәткәре, Татарстанның халык шагыйре, Г. Тукай исемендәге Дәүләт бүләге иясе Равил Фәйзуллинга 75 яшь.	 Журналистлар, язучылар, иҗат әһелләре Равил абыйны “Фәйзүллин йөзүләре” бәйрәмен оештыручы буларак та белә. Ел саен җәйнең иң җылы көннәренең берсендә үткәрелә торган чара, суда йөзү ярышыннан бигрәк, иҗади дусларның аралашу урыны буларак кыйммәт. Быел 40нчы тапкыр уздырылды. Википедиядән. Равил Фәйзуллин — күренекле татар шагыйре. 1943 елның 4 августында Балык Бистәсе районының Балтач (Юлсубино) авылында туган. Котлы Бөкәштә урта мәктәпне, 1965 елда Казан дәүләт университетының тарих-филология факультетын тәмамлый. Әрмедә хезмәт итеп кайткач, Г. Ибраһимов исемендәге Тел, әдәбият һәм тарих институты каршындагы аспирантурада укый. 1968-1972 елларда Татарстан язучылар берлегенең җаваплы секретаре була. 1989 елдан —“Казан утлары” журналының баш мөхәррире. 1996 елдан Татар ПЕН-үзәге әгъзасы. 
	---	
Матбугат.ру

	№ --- | 04.08.2018	


